Case ID: 1158255
Sentence 1: Azərbaycan Respublikası Ali Məhkəməsi Mülki Kollegiyasının xx xxxxxx 2019-cu il tarixli 2(102)-8177/2019 saylı Qərarı ilə kassasiya şikayətinin qismən təmin olunması, Bakı Apellyasiya Məhkəməsinin Mülki Kollegiyasının xx xxxxxx 2019-cu il tarixli 2(103)8147/2019 nömrəli qətnaməsinin ləğv olunması, işin yenidən baxılması üçün apellyasiya məhkəməsinə göndərilməsi qərara alınmışdır.Həmin Qərarda göstərilmişdir ki, apellyasiya məhkəməsi iddiaçının təqdim etdiyi şahid ifadələrinin iddiaçının istinad etdiyi halı, yəni iddia müddətinin axımının kəsilməsini təsdiq edən sübut kimi qiymətləndirilməməsi barədə səhv nəticəyə gəlmişdir.Belə ki, şahid Arzu Qədirova cavabdehin ona təxminən 2015-ci ilin payız aylarında (sentyabrdan sonrakı aylarda) bir həftə fərqlə 800 ABŞ dolları və 1200 ABŞ dolları qaytardığı, digər şahid Elşad Abdullayev isə cavabdehlə 2015-ci ilin noyabr ayında həftə içi axşam vaxtlarında “Neftçilər” metosunun yaxınlığında görüşərək, 1.000 ABŞ dollarını ona verdiyi barədə ifadə vermişdir.